Downloaded from YTS.MX
NETFLIX-EK AURKEZTEN DU
Official YIFY movies site: YTS.MX
BENETAKO ISTORIO BATEAN OINARRITUTA
VIRGINIAKO UNIBERTSITATEA
Ene.
Beti hegaluzea eskatzen dut. Badakizu gorroto dudala, baina beti berdin.
- Eta zuk? - Italiarra.
Aukera ona. Italiarra oso goxoa dago.
- Zer moduz, bihotza? - O, ez.
Fields, ez begiratu zure ezkerrera.
Bai zera!
Sentitzen dut.
Gure azken ikasturtea astebete barru hasten da. Nola ausartu da?
Mezu baten bidez, itxuraz.
Ez dut jateko gogorik.
Bakarrik sentitzen naiz.
Bakardadea eta maitatua ez izatea,
pobrezia handienak.
Kalkutako Teresak esana, eta egon ziur hura ez zutela inoiz utzi.
Benetan, Ama Teresa utzi eta infernura zoaz zuzen-zuzenean.
Hori al da tipoa?
Nor?
Frisbeera jolasten den batengatik utzi nau.
- Zu ere jolasten zara. - Ez bera bezala, berak…
kamiseta kendu du.
A zer morroskoa.
Eskerrik asko.
Tira, gaur gauean
Bobcat tabernara joango gara.
Garagardotxo batzuk, oilasko-hego kurruskariak
eta Claire eta Adonis hori ahaztuak!
Aizu…
Hor al zaude?
Ez didazu entzuten.
Goazen txakurtegira.
Hau akats bat da.
Maitasun pila bat dut eta Clairek ez du nahi.
Maite zaitut, nirekin atera nahi? Ea, joan gaitezke?
Txakur bat nahi dut.
Noiz dutxatu zinen azkenekoz?
Asteartea zen.
Aizu, txakurrek injekzioak behar dituzte, baita janaria eta ura… egunero!
-Bai? -Bai.
Eta zu…
Ez zaude prest. Barkatu, baina egia da.
- Zer da gizakia piztia gabe? - Ai, ama.
Piztiak desagertuko balira, gizakia bakardade handi batez hilko litzateke.
- Seattle buruzagiak esana. - Badakit.
Entzun, Amerindiar Ikasketetan oso ongi bat ateratzeak
ez zaitu animaliak zaintzeko gai bihurtzen.
- Eta ez berriro horrelakorik egin. - Zergatik?
Oso desatsegina da zure ahotik hildako jende argien hitzak entzutea.
Filosofia neure bertutea da.
- Ondo dakizu. - Bale.
O, ez.
Hara, kaixo!
Epa, txikitxo.
Maite dut.
Eta berak maite nau.
Hau poltsatzarra!
A, bere aita ni naiz. Beraz, ez estutu zuen arteko harremana.
Hori eginda dago.
Txikitxo, abesti egoki bat aurkituko dut
gure lehen bidaiarako.
Bero handia egiten du.
Esan nizun, aire girotua ez dabil.
- Ai, ama! - Izutuko duzu.
- Gainean pixa egin dit! - Ene.
- Hartu txakurra. - Ez dut nahi.
- Nik ez dut nahi! - Egon.
Har ezazu oraintxe bertan.
Bere lehen bost minutuak gurekin ezin dira traumatikoak izan.
Beraz, utziozu bere gauzak egiten.
Nire bizitzako unerik tamalgarriena.
Maite zaitu.
Baina, nola liteke?
Ideiarik ez.
Tira, ondo da.
Agian ez genuke begiratu behar.
Bai, bale.
Hara, ez du bukatu.
Orain bai.
Bai txakur txintxoa.
Bai txintxoak.
Oso txintxoak. Biok.
- Gorroto zaitut. - Maite nauzu.
Tira, eraman dezagun etxera.
Badator txakurtxoa!
Txakurtxo bat!
Orain VIP naiz.
Hara, kaixo.
- Bai. - Zer polita!
Kaixo!
Ondo pasatzen ari zara?
Hau dena zugatik da, badakizu?
Zure ongietorria da.
A zer festa itzela!
Ezin dut sinetsi hainbeste pertsona etorri izana zure…
Nola du izena?
Ez dakit.
Nola duzu izena?
A zer "gonkada"!
- Zer? - Hau da, bulkada.
- Hara, hori da. - Zer duzu?
Gonker.
- Bai, gustatzen zaio. Gonker. - Zer da hori?
Bera da, Gonker.
Gonker!
Berandu iritsiko gara.
Sakon hartu arnasa,
eta poliki-poliki txakurraren jarrera hartuz joango gara.
Prest?
Zoaz! Harrapatu.
Ez, zatoz hona.
Harrapatu! Benga.
Benga, goazen! Azkar.
Hartu.
Hori da, primeran!
Oso ondo, txikitxo! Etorri hona.
Hori da, txiki! Ekarri.
Ikusi duzue? Zer esan nizuen? Talentu handia du.
VIRGINIAKO UNIBERTSITATEAN GRADUATUA
- Ez dugu etxe sorgindu bat irekiko. - Aizue, entzun duzue Laineyrena?
- Zer? - Boeing konpainian ari da. Sei zenbaki.
- Ez da izango! - Ixo.
Sei zenbaki? Diruaz ari gara?
- Bai, eta Virginian gera daiteke. - Ixo.
- Nik St. Louisen ez dut inor ezagutzen. - Zer duzu St. Louisen?
- Ba, nire lana. - Bai.
Anheuser-Buschen harreman publikoetan.
- Bi aste barru hasiko naiz. - Ez dakizu?
- Garagardo konpainia batean ari zara? - Ametsetako lana, e?
Itxaron. Denek lana al duzue?
Bai, txo.
Bai. Baina ez genuen esan nahi.
Kontxo. Baina, aizue, ni ez naiz lana aurkitu ezinik dabilen mozoloa.
Kontua da ez dakidala zertan lan egin dezaket.
Beraz, lehenengo hori jakin behar dut.
Noski. Baina, azken lau urteak ez al ziren horretarako?
- Nire gurasoak. - Bai.
Alkohola ezkutatu.
Baina, adindunak gara.
Goizeko hamarrak dira.
Arrazoi duzu.
- Fielding! - Epa, ama.
Kaixo!
Fielding!
Aita.
Zer ari zarete hemen?
Nire inbertsioak zu tunika eta kapela jantzita ikusteko eskubidea ematen dit.
Baina hori bihar da.
Bai. Abisatu genizun bezperan etorriko ginela.
Egia da, barkatu. Ahaztua nuen, lanpetuta ibili naiz.
Bai, agerikoa da.
Sorpresa bat dugu.
Sorpresa!
Peyton? Eman besarkada bat. Ai, ama!
Zer ari zara hemen?
Azken azterketa goiz egin dut
ene nebatxoa papiroa hartzen ikusteko.
- Ene! Arrebarik onena, e? - Bai, saiatzen naiz.
Gonker. Sentitzen dut.
- Lasai. - Aizu!
- Ene. - Noren txakurra da?
Ba…
Ideia txarra da.
Bai. Baina ez da ideia bat, errealitatea baizik.
Akats bat da.
Es da akatsa, nire lagun onena da.
Ez zara zeure burua zaintzeko gai, are gutxiago beste izaki bat.
Gonker ondo zaintzen dut.
Garagardo-tututik edaten ari da.
Ez, ba. Kimikako tramankulu bat da.
Etorri hona, Gonker.
Goazen, txikitxo.
- Eta zer izen da Gonker? - "Gonkada" bat eman zidan buruan.
Eta agerikoa da lesioaren kaltea ez duzula gainditu.
Seme, laster benetako mundura irtengo zara.
Ez duzu Gonkerrekin egoteko denborarik izango.
Zer egingo du lanean zauden bitartean?
Lanean?
Aita, mesedez.
Kobrenner jaunari deitu diozu?
Kontabilitatea? Zenbakiekin oso txarra naiz.
Eta Matt Price, Harper Lewisekoa?
Aita, ni ez nago medikuntza materialen salmentarako prest.
Orduan, zer egingo duzu 24 ordu barru jaia amaitzen denean?
Aita eta amarekin itzultzeaz gain
duela lau urte zeunden leku berdinera.
Goazen, txiki.
Kaixo.
Barkatu. Kaixo.
Goazen! Sentitzen dut.
Ama, aita!
Ez dakit zer esan.
Lasai, beste ekitaldi bat egongo da!
A, ez. Bat bakarra dago.
Zer gertatu da?
Aitaren esana oso serio hartu dut.
Hemen 24 ordu geratzen zaizkidala esan, eta…
Ibaiaren ertzean lo egin dugu, Gonkerrek izugarri maite du.
Igelen kantua entzun, izarrei buruz mintzatu gara.
- Mintzatu? - Argi harrapaketan ibili ere.
- Argia zoruan harrapatzea maite du. - Bai, ulertu dugu.
Noski. Ba, berandu egin zitzaigun
eta lo geratu naiz.
Tira, sei orduko joan-etorri bidaiak merezi izan du.
Lau mila lagun berdin jantzita ikusi ditugu.
Ez kezkatu. Behintzat, bazkari batekin ospatuko dugu.
Egia esan, ama…
Azken egun hauetan tripak nahasita ditut.
Geroko utziko dugu?
Noski. Izango dugu astia familia otorduetarako etxera itzultzean.
Lasai, maitea.
Ezbeharrak denok ditugu.
Zutaz harro nago.
- Maite zaitut. - Baita nik ere.
Bueno, zorionak tituluagatik.
Kontuz gidatu.
Milesker. Eta benetan, asko sentitzen dut.
Bihar arte.
Ez, ni gaur gauean Seattlera itzuliko naiz.
Nola?
Ixo, gurasoekin bakarrik utziko nauzu?
Udako lana lortu dut idazketa sortzaileko sailean.
Aizu, gurasoekin bizi nahi ez baduzu,
bilatu lan bat eta zerbait alokatu.
Dena dela, ez zara bakarrik egongo. Gonker duzu.
Sabela igurtzi behar diozu.
- Bueno, Irakasle Gizon Heldu jauna. - Zuk ere egin dezakezu.
Masterra egin? Zertarako?
Ondo esana.
Zure mira izango dut.
Entzun ondo: ez zaitzala hiriak otzandu.
Basapiztia zara.
Ez ahaztu.
Zorionekoa ni, agur esatea zaila egiten duen zerbait izateagatik.
Gandhi.
Winnie the Pooh, txo. Zatoz hona.
Zaindu, lagun.
Ez duzu…
Ez, baina ondo ikasiko dut.
Txoriarena sartu nahi dut.
- Hurrengora arte, agur. - Aio, lagun.
Lasai, txiki. Moldatuko gara.
Hemen da.
Aizu, ohitzeko denbora beharko dugu,
beraz…
Patxada handiz hartuko dugu, ados?
Etxean gaude.
Tituludunak hemen dira!
Kaixo!
Gonk, geldi. Etzan!
- Musu eman nahi dizu. - Zer jatorra.
Tori, motel.
Zer da hau?
Lepoko elektrikoa.
Ez, ez diot hau jarriko.
- Ama, piztia bat da. - Etxe-txakurra da.
Ez pasa. Semearen ikasle pisua ikusi duzu.
Benetan diot. Aske ibiltzeko ohitura du.
Campusean lasterka zebilen beti.
Hau ez da campusa, zibilizazioa baizik.
Eta zibilizazioan, jendeak sukaldean ditu hozkailuak
eta txakurrak lorategian.
Ez, nik…
Kalean sentsore batzuk ipini ditugu.
Hurbildu daiteke, baina ez gehiegi.
Gehiegi hurbiltzean, kalanbre bat sentituko du.
Min emateko leunegia, hezteko eraginkorra.
Bihotza hautsiko zaio.
Lepoan lotzen da, ez bihotzean.
Zer duzu, lagun?
Ez, Gonker!
Aizu! Gonker!
- Etorri hona! - Lasai, lepokoak geldituko du.
Gonker!
Gonker, zatoz!
- Ez! - Gonker!
- Laztana, urruntzen ari da! - Egon! Ez!
Baina, zer?
Hori da, Gonk! Botereari uko! Zoaz, harrapatu azeri hori!
Edozein txakur geldituko zuela esan zidaten.
Bai, baina Gonker ez da edozein txakur.
Eta galdu egiten bada?
Lasai. Campusean orduak ematen zituen kanpoan eta beti itzultzen zen.
- Baina ez du leku hau ezagutzen. - Ondo egongo da, benetan.
Oso txakur berezia da.
Atzean utzi dezakedan Japoniako zatitxo bat.
Zure familiaren abegi ona eskertzeko.
Orain zurea da.
Oji du izena.
Maite dut.
Elkar jolas gaitezke?
50 metroko itzulingurua.
Laster hirira abiatuko gara. Ez dut zure bila joan nahi.
Goazen, Oji.
Zatoz, txiki.
- Goserik bai? - Ez, baina kuluxka bat egingo dut.
- Zer? - Ai, ama.
Seme?
Seme.
- Kaixo. Barkatu, esnatu zaituztet? - Baita izeba Jenny ere.
- Bederatzi urte daramatza hilda. - Zer da hau?
Arnasa teknika bat da, Agni Prasana eraldatua.
Lo-zikloaren amaieraz baliatuz, arreta landu eta barrua arin uzten dut.
Eta horrek zer du?
Nirekin batera egitea maite du. Edo, agian sabela igurztea nahi du?
Ez begiratu niri.
Bueno, agur.
Kalkuluen arabera, hurrengo hiruhilekoan ez da mugimendu positiborik emango.
Beraz, noiz arte atzeratuko dituzue inbertsioak?
Ez. Nire taldeak zuhur jokatzeko aholkatu du,
udal hauteskundeak edo euri-sasoia amaitu arte.
Baina, programa bat gauzatzea posible izango da?
Barkatuko al didazue une batez?
Noski.
Fielding!
Bai?
Zoom bidezko bilera batean nago eta negarrez ari da.
Jolastu nahi du.
Ondo da.
Harrapatu.
Makila berak aukeratzen du.
- Berak? - Egunero aldatzen du.
Eta orain, zer?
Zuk begiratzea nahi du.
Bestela ez da dibertigarria.
Aizu.
Begira naukazu.
Zuk zeure ohea duzu eta nik neurea.
Eta hau neure ohea da!
Aita Santuaren hautaketa arinagoa da.
Amore ematen dut!
Kito.
Amaitzen duzunean, neu ere ito nazazu, mesedez.
Zuk ere txoriak maite dituzu?
Ez zara piztia basati bat.
Maitagarria zara, baietz?
Ziur zaude?
Ondo da.
Harrapatu.
Bai! Hori da, txiki!
- Sekulakoa izan da. - Aupa!
Ixo. Ikusi duzue?
- Bai! - Bai!
Txakur zintzoa!
- Harrigarria. - Trebea da, gero!
Gonker?
Munduko txakur izenik txarrena.
Gonker?
Zertan zabiltza?
Tximista eta trumoien beldur zara.
Ez da hala? Bai.
Fielding txikia zenean bezala.
Baretu zedin abestu egiten nion.
Bai.
Etxean naiz!
Ahabi tarta erosi dut azokan,
connortarrak datozenerako.
Banana-krema ere erosi dut guretzat, merezi dugulako.
Zer, ez nauzu agurtuko?
Neka-neka eginda zaude jolasteaz eta azerien atzetik…
Kaka putza.
Bueno, ahal dudana berreskuratuko dut eta gainerakoa zuretzat.
Fielding! Zatoz, maitea.
Lanbasa ekartzea nahi?
Ez, Gonker da. Ez nau iristean agurtu.
Eta janaria lurrera erori arren, ez da mugitu ere egin.
Ez du gosaldu?
Atzoko afaria dela uste dut.
Txiki, korrika egitera aterako gara?
Ez? Goazen, segi jolastera.
- Ama. - Albaitariari deituko diot.
Lasai, txikitxo.
Addisonen gaixotasuna du, glukokortikoideen gaizki ekoiztea.
Giltzurrun-gutxiegitasuna gertatzen da, mina eta hipotentsioa eragiten duena.
Eta koma gerta daiteke.
Egon. Koman dago?
Ez, lasaigarria eman diogu.
Tratamendu egokiarekin gaixotasuna kontrolatu daiteke,
baina Gonkerren gaitza inaktibo egon da orain arte.
Krisi larria izan du. Oraindik ez dago arriskuz kanpo.
Bizirik irteten bada, 30 egunetik behin injekzio bat beharko du.
Bizirik irteten bada?
Sentitzen dut, baina agian ez du gaua gainditzen.
Berarekin geratuko naiz.
Ez da oso ideia ona. Konortea galduz eta berreskuratuz joango da.
Ikusten bazaitu, aztoratu egingo da, eta atsedena behar du.
Hobe da biok atseden hartzea.
Gu berarekin egongo gara une oro.
Hitz ematen dizut.
Listo. Itzultzean katiluak garbi-garbi izango ditu.
Itzultzen bada.
Ez esan hori.
Interneten arabera, tratamendu ezak okerragotu egiten du.
Bere lehen urtea sendagairik hartu gabe igaro du.
Unibertsitatean, inoiz oso nekatuta ikusi zenuen?
Behin edo behin,
baina korrika eta jolasten ibiltzeagatik zela uste nuen.
Txakur bat zaintzeak ardura handia eskatzen du.
Izaki bat zure ardurapean hartzean, ez da aldizkoa edo jolasteko soilik.
Denbora guztirako da.
6:00etatik darama horrela.
Inoiz ez dut halako susperraldirik ikusi.
Gonker!
- Bai, txiki! - Kaixo!
Zatoz hona.
Garaiezina zara.
Super gogorra.
TXAKUR-JANA ORGANIKOA
Ene! Hau da hau zirrara!
Pozik zaude, e?
Bai goxoa, hori da. Janari goxoa prestatzen dut, ezta?
Ba, nik urkia aukeratuko nuke.
Prest? Baietz nik harrapatu. Abantaila emango dizut. Zoaz!
Segi, harrapatu!
Neuk harrapatuko dut!
Zu bai txintxoa.
Bai, hala da.
Behin Mohonken, New Yorken, uda igaro genuen.
Egunero bi astez lakuan arrantza egin, eta eguzki-erredura baino ez nuen lortu.
Baina, nola liteke!
Kaixo.
Horra hor
gure basapiztia zikin eta kirasduna! Eta txakurra ere ekarri du.
John!
Goodwindarrak gogoratzen?
- Bai, kaixo. - Pozten nau ikusteak.
Kalean luze egon zarete.
Platt jaunarenean gelditu gara Yurirekin jolasteko.
- Ondo datorkio beste txakurrekin egotea. - Plater bat jarriko dizut?
Ez, milesker.
Gutxi jaten duzu.
Pobrezian bizi ahal izateko prestatzen ari da.
- Aizu! - Harrapatu zaitut.
- Nirea da. - Tarta maite du.
Dutxa hartu aurretik yoga egingo dugu.
- Pozten nau zuek ikusteak. - Zatoz gero zerbait jatera.
- Gehiegi zirikatzen duzu. - Txantxetan da.
Etxean izanda, pozik egongo zarete.
Bai eta ez.
Nik unibertsitatean sosik gabe nengoen, eta hiru lanekin moldatu nintzen.
Graduatu ostean, lanpostua nuen.
Eta 21 urterekin, nire aita jada gerran egondakoa zen.
Ez du bere bidea aurkitu, besterik ez.
Ba hobe du aurkitzea, ez dut Tim Misner izan nahi.
Bere semeak 35 urte ditu eta etxera itzuli berri da.
Horrek kezkatzen nau.
APALATXEETAKO BIDEZIDORRA, VIRGINIA
Klase arinak ematen ditut eta azterketan azkeneko galdera zera izan zen,
"Ateismoa erlijioa da?".
Nola erantzun galdera horri?
Ezinezkoa da.
Beraz, denei bikain jarri eta kito, The Office ikustera!
Zuk graduko ikasleak irakasten imajinatzea
ikaragarria da.
- Bai, ezta? - Izugarria.
Begira, azeri bat.
Azeria ikusi duzu? Harrapatu!
- Badoa. - Azeria atzeman eta harrapatu.
Gonkerren bizitza sinplea nahiko nuke.
Bai, ezta?
Pozten naiz zu ikusteaz. Milesker etortzeagatik.
Bai, telefonoz nahiko triste zenirudien.
Zure aita txantxetan zebilen.
Ez, ba. Banekien aita atsekabetuta nuela,
baina oraingoan, lotsatua zirudien.
Ez, ez duzu lotsarazten.
Benetan. Kontua da…
zure aita dela.
Ez du ulertzen.
Ohartzen naiz zorte handia dudala.
- Noski. - Benetan.
Nire gurasoek den-dena eman dute ikasketak jarraitu nitzan.
- Hala da. - Aukera guztiak izan nitzan.
Eta horrekin zer egin deskubritu nahian nabil.
Zer esan nahi duzu?
Zaila da ezertan ona ez zarenean karrera bat aurkitzea.
Gauza askotan ona zara.
- Noski. - Benetan.
Kayakean ibiltzea ez da lan bat.
Edo agian bai.
Gonker, etorri hona!
Gonker!
Azkarra da, gero. Gonker!
Ezkutaketan ari zara, motel?
Gonker!
Gonk!
Gonker!
Gonk!
Gonker!
Ama, aita! Galdu egin da!
Zer? Nor galdu da?
- Zer? - Gonker.
- Zer gertatu zaizu aurpegian? - Sakan batetik erori naiz.
- Non zineten? - Apalatxeetako bidezidorrean.
Azeri baten atzetik joan, eta ez da itzuli.
Naterekin bere bila ibili naiz. Basoan egon behar du.
- Koioteek jango dute. - Horrek ez du laguntzen.
Uhala erabiltzeko esan nizun. Banekien hau gertatuko zela.
- Noiz izan zuen azken injekzioa? - Duela hamar egun.
Hogei egun baino ez ditu.
Fielding, txepela zara, gero!
Hauxe egingo dugu:
hasteko, gaur topatzea ezinezkoa dela jabetuko gara.
Arnasa sakon hartu,
ebakia garbitu eta bihar goizean zerbait pentsatuko dugu.
Ama.
Mesedez. Kanpoan hotz egiten du.
Ondo dago. Nik ez bezala, larruzko eta ilezko berokia du.
Orduak daramatza kanpoan.
Txakurtzar hura ez da etxean sartuko bisita dugun bitartean.
Zoaz gelara eta ixo, edo zu ere kanpora bidaliko zaitut.
Sartu, txiki.
Etorri hona.
Goxo eta bero.
Nire lagun onena zara, Oji.
19 EGUN DITUGU GONKER AURKITZEKO!
Sinestezina! 3500 kilometroko bidezidorra,
eta bi basozain baino ez!
Zer da hau?
Virginiako konderri guztien telefono-gidak ditugu.
- Edo hori uste dut. - Zertarako?
Analogikoa naiz. Interneten bilatu arren,
azkenean dena inprimatu eta hara, orri solte pilo bat! Hau errazagoa da.
- Ez, ea zertarako egin duzuen. - Gonker aurkitu behar dugulako.
Babes-etxeei deika hasiko gara.
- Albaitariak. - Bai.
Rockbridge eta Rockingham konderrietan daudenak.
- Baita Augustan ere. - Ongi.
Herri guztietako komisarietara deituko dugu.
- Ongi. - Txakurtegietara.
Baita elizetara ere.
Jendea bildu eta informazio bila joaten den lekuetara.
- Bale, herriko egunkariak. - Beteranoen egoitzak.
Rotary Klubak, anaitasun elkarteak.
Baina, leku pilo bat dira.
Bai. Ideia hoberik baduzu?
Ez.
Ez dago beste aukerarik.
Ni hemen geratuko naiz deiez eta iragarkiez arduratzen.
Iragarkiak? Sare sozialak eraginkorragoak dira.
- Ez, sareak zure kontu. - Eta bilatze eta erreskate operazioa.
Amak aginte-zentroa martxan jarriko du hemen.
Gu biok bidezidorrera goaz.
Plana jarraituz gero, gogor lan eginez,
eta erabaki aproposak hartuz,
hitz ematen dizut txakurra aurkituko dugula.
Jantzi zaitez, di-da! Egun-argiz eskas gabiltza.
Bale.
Hitz eman diozu. Zergatik?
Sinesten dudalako.
BILAKETAREN LEHEN EGUNA 19 EGUN GELDITZEN DIRA
LASTER AGERTZEA ESPERO DUT!
LAGUNTZARIK BEHAR? DEITU!
EA ETXERA ITZULTZEN DEN!
Ordu bat daramagu autoan.
Isil-isilik joango gara beti?
EA LASTER AGERTZEN DEN!
Berria zabaldu den ala ez egiaztatzen ari naiz.
Eta?
Lagun pilo bat laster aurkitzea espero dutela esanez, baina kito.
Zerbait alaiagoa jarri dezakegu?
Ez naiz alai sentitzen.
Hau dena nire errua da.
Milesker laguntzeagatik.
Oraindik ez dugu ezertxo ere lortu.
Zesarrek ez zuen eskerrak ematen garaipena lortu arte.
Ni ez naiz Zesar.
Ez, ba.
Baina irtenbide bat aurkitu nahian zabiltza.
Hasiera bat da.
TXAKUR GALDUA DIRU SARIA
Aurkitu nahi baduzu, goikoa aurkitu beharko duzu.
Jaungoikoa aurkitu duzu?
Bueno, Elizako kideak gara.
Agian ez gara maiz joaten, baina.
- Salmentan daude? - Onenak dira.
Zuentzat aproposena dut.
ESTATUATXO ERLIJIOSOAK BOST DOLAR
Antonio Paduakoa, arima galduen santua.
Gonkerren arima atzemanarazten lagunduko dizue.
Otoi egin dezagun.
San Antonio, gida itzazu gizon hauek beren txakur kutuna aurki dezaten.
Amen.
Tori, hamarreko billetea.
Bost estatuatxoa, bost otoitza.
Eskerrik asko.
Baita zuri ere.
Kalterik ez.
Lepoko txuri eta urdina, galburu-marrazkiduna.
Sentitzen dut, gure txakurrek ez datoz bat deskribapen horrekin.
Ados. Bulegoan iragarki bat jarriko zenuke?
Noski, kopia pilo bat aterako ditut.
Gure boluntarioei emango dizkiet hirian bana ditzaten.
Jerry Malcolm.
Eskerrik asko, izugarri eskertzen dizut.
- Egun ona izan. - Baita zuk ere.
- Eta zorte on. - Milesker.
HEROI TALDEA
APALATXEETAKO BIDEZIDORRA, VIRGINIA
Gonker!
Aita! Anbulantzia frantses bat dirudizu.
Barkatu, ez zaitut lotsarazi nahi.
- Behintzat onartzen duzu. - Zer?
- Nitaz lotsatzen zara. - Ez esan tontakeriarik.
Tontakeria bat da, zuk uste?
Zer da lotsaren aurkakoa? Harrotasuna.
Bizi naizen moduaz harro zaudela esango zenuke?
Nire bakero urratuez, nire erabakiez, den-denaz?
Jakina, Fielding, ez nago ados hartu dituzun erabaki batzuekin.
Hala nola, unibertsitatean
eta orain etxean denbora nola igarotzen duzun moduarekin.
- Tira, ezin ditut ulertu ere egin. - Gu biok oso ezberdinak gara.
- Utzi bukatzen. - Ez da beharrezkoa.
Badakit arduragabea eta oso umea naizela uste duzula,
eta Gonker nire erruz hilko dela.
- Fielding. - Xendazaleak datoz.
Kaixo, barkatu.
Nire txakurraren bila nabil. Ikusi al duzue?
Bestela, berria zabaltzea bazenute…
Kaixo, Ginny Marshall dut izena.
Iragarki bat bidali dizut gure familiak duen arazoa azalduz eta…
Dei bat dut, gero berriz saiatuko naiz.
- John? - Marshall andrea.
Kyle Gans, Virginia Sun egunkaritik deika.
Zure mezua jaso dut.
Milesker hain azkar deitzeagatik, Gans jauna.
Txakur galdu baten iragarkia jarri dezakegu zure egunkarian?
Gustura ordainduko nizuke.
Egia esan, zerbait handiagoa bururatu zait.
Zure mezuak hunkitu nau.
Oso pertsonala zen.
Zure txakurrak atsekabetuta zauzka.
Bueno, mezua nik idatzi nuen,
baina Gonker semearena da.
Benetan?
Badirudi zeure txakurra galdu duzula.
Dena dela, zure baimenarekin, artikulu bat idatzi nahiko nuke.
Zer?
Hedapena emango digute, egunkariak artikulu bat idatziko du.
Artikulu bat, benetan?
Gonkerren argazkiarekin eta guzti.
Connortarren semeak eskanerra instalatzen ari dira,
bereizmen handiko argazkia behar dute-eta.
Ez dakit. Janieri deitu nion eta semeak bidali ditu.
Eskupeko ederra emaiezu.
Saiatu naiz, baina ez didate utzi.
Ez al da zoragarria?
Virginia Sun-ek 6000 ale inguru saltzen ditu.
Bi halako bertxio lortu ditugu, baina berririk ez.
Tira, denak gehitzen du. Ezta?
Ongi, segi horrela.
Maite zaitugu. Bihar deituko dizugu.
Bale. Maite zaituztet.
Gaur 23 kilometro egin ditugu.
Eutsi goiari. Badakit haserre zaudela, baina…
Ez nago haserre, aita.
Kontua da…
Zer?
Nire lagun guztiak
joan egin dira eta beren bizitzak hasi dira,
eta pozten naiz.
Baina badirudi pena ematen diedala.
Agerikoa da. Amak eta zuk ere, epaitu egiten nauzue.
- Guk ez zaitugu epaitzen. - Egunero egiten duzue.
Begiratzen nauzuen era,
entzuten ez zaituztela uste duzuenean esaten dituzuen gauzak.
Eta lagunek, gurasoek eta zure gurasoen lagunek ere,
denek galtzailetzat hartzen zaituztenean,
polita da zaren bezala ondo zaudela uste duen norbait alboan izatea.
Bitxi samarra izan arren.
Lanik, biderik edo planik ez izan arren.
Maite zaituen izaki bat,
zu zeu baitzara.
Gonker hori zen niretzat, aita.
Bera zen mundu osoan
naizen moduan maite ninduen bakarra.
Gonkerrek kezkatzen zaitu, galduta dagoelako eta maite duzulako.
Arrazoi berengatik kezkatuta naukazu.
Berriro egin duzu.
Nire bidea aurkitu nahian ibili arren, ni ez nago galduta.
Barkatu, kaixo.
Kaixo.
Kaixo. Tabernan hau banatzen ari zineten, ezta?
Bai. Ikusi al duzu?
Ez, bihotza.
Baina ene Tuckertxo galdu genuenean,
bere anaiarekin bila atera ginen eta Tuckerrek arrastoa jarraitu zuen.
Batzuk diote txakurrek beste txakurren usaina
gizakiena baino errazago jarraitzen dutela.
Taldean bizi zireneko ondarea da.
Agian lagungarria izan daiteke.
Eskerrik asko.
- Kaixo, asko eskertzen dizugu. - Txantxetan, ala?
Yurik Gonker maite du, eta alderantziz. Gonkerrek bere usaina ezagutuko du, ziur.
Beti lotuta eramango dut,
ondo elikatuko dugu, eta ariketa fisikoa egingo du.
Aire freskoak on egingo dio.
Astebetean ekarri, Floridara goaz udaberrira arte.
Noski. Dena ondo badoa, bi txakurrekin itzuliko gara.
Txintxo portatu, Yuri. Gonker topatzen lagun iezaiezu.
BILAKETAREN BIGARREN EGUNA 18 EGUN GELDITZEN DIRA
Gonker!
Gonk!
Kaixo, barkatu.
- Epa! - Txakur baten bila gabiltza.
- Ikusi al duzue? - Ez, ez dugu txakurrik topatu.
- Eskerrik asko. - Zorte on.
Gonker!
Lagundu nahi nuke.
Eskolan badut lagun bat, kopiak doan egin ditzake.
Elizan ipini dezaket, baita azokan.
Eta harrobiak langile pilo bat ditu.
Autoen kristaletan jarriko diet lanetik irtetean ikus dezaten.
- Milesker, zeruko oparia zara. - Esaiozu nire ohiari. Zorte on!
Horko lagunei?
Ziur zaude?
Bai, eremu handi batean bilatu behar dugu.
Bai, baina motoan doaz. Ezin dira bidezidorretik igaro.
Gonker bidezidorretik atera liteke, agian hirirantz doa.
Ongi, baina normalean ez zara kontu hauekin
haien itxura dutenengana hurbiltzen.
Seme, burbuila batean bizi bazara, azkenean ito egingo zara.
Barkatu moztea. Ikusi al duzue
gure txakur galdua zeuen bidaietan?
Duela bi egun desagertu zen bidezidorrean.
Hemezortzi egun barru sendagaia hartzen ez badu, hil liteke.
Gonker du izena.
- Gonkers? - Gonker, singularrean.
Bat bakarra da.
Gon-ker.
Bai izen inozoa.
Izen inozoa jarri nion behin nire txakur bati.
Macaroni.
Bai.
Bost urterekin patiotik ihes egin zuen.
Ez zen itzuli.
Oraindik berarekin amesten dut.
Nola galdu da zuen laguna?
Uhalik gabe neraman, beraz…
Nire errua da.
Zeure burua barkatu behar duzu.
Urteak gehiegi martirizatzen igaro nituen Macaronirengatik.
Ez dizu onik egingo.
Ez zuri, ezta Gonkersi ere.
Gonker.
Lagunak ditugu kostalde osoan zehar.
Azrielen Zaldun guztiak erne dabiltzala ziurtatuko gara.
Eskerrik asko.
Eskerrak eman beste zaldunei.
Bai, milesker.
Txakurrak debekatuta. Hurrengo motela 50 kilometrotara dago,
eta webgunean dio zazpi kilotik gorako animaliarik ez.
Ea ba, sartu katiluak motxilan.
Txakurrak debekatuta daude.
Bai. Lege txikiak, oilobustientzat.
Isuna 300 dolarrekoa da.
Mesedez.
Antzinako Zetaren bideko karabanak
Txinarako bidean kanpalekuetan gelditzen ziren.
- Zer izen zuten kanpaleku horiek? - Txakurrak onartzen ez dituzten ostatuak?
Karabansaraiak.
Barrenean gameluak onartzen zituzten,
eta zaindariek ongietorria eman eta babestu egiten zituzten.
Karabana bat gara eta gure mandoari ongietorria eman behar diete.
Tira, goazen.
Txamarrarekin tapatu.
- Zer da hau, Scooby-Doo? - Azkar, astuna da.
Harrerakoak distraituko ditut zuek sartu bitartean.
Igogailuan ikusiko gara.
Ikuskizuna hastera doa.
Ez dut isuna ordainduko.
Noski, horretarako dirua behar da.
Kaixo.
Gizon gaizto batek du txakurra.
Nor da?
Claude nire bizilagunak hartu du. Animalia pilo bat ditu.
Jainkoak daki zer egiten dien!
Txakur asko etxera sartzen ikusi ditut, baina atera bat bakarra ere ez.
Tipo horrek animaliak kaltetzen dituela esan dizu?
Hori esan du. Poliziari esan behar genioke.
Eta zer esango diegu?
Ezin dira etxe horretan sartu salaketa batekin.
Agindurako kausa probable bat behar dute eta hau ez da nahikoa.
Zuzenbide Konstituzionala, oso ongia.
Tira, tipo horrekin hitz egingo dugu ea zer dioen.
- Helbidea duzu? - Fieldingi bidali diot.
Bide batez, Fields, abisatu denei
Twitter eta Instagramen kontu berriak ditudala:
@GonkerOfiziala eta @GonkerAurkitu.
Aizue, kontuz Claude delako horrekin.
Serie-hiltzailea izan liteke.
Arrazoi duzu. Eta horregatik, Fieldingek joko du atea.
Primeran.
Kontuz ibili, benetan.
Agur.
Baimenak eguneratuta ditut.
Irabazi asmorik gabeko txakurren babes-etxe gisa jarduteko baimena dut.
Sentitzen dut. Emazteak deitu zidan begirada bat botatzeko eskatuz.
Ez da lehenengo aldia.
Banner andreak 98 urte ditu eta gaitasunak galtzen ari da.
Dozena bat aldiz azaldu diote zer egiten dugun, baina ahaztu egiten du.
- Baina bihotz onekoa da. - Noski.
- Barkatu zure denbora galarazteagatik. - Ez, alderantziz.
Animalien babeserako elkarteekin harreman estua dut.
Hau eskaneatuko dut.
Hitza zabalduko dut.
Astebururo galdutako txakurrak bilatzen dituzten boluntarioak daude.
Gonkerren berri emango diet.
Eskerrik asko.
Bai, milesker.
Ondo zaude?
Bai, baina…
Hemen topatuko genuela uste nuen.
Miraria itxarongo dugu.
BILAKETAREN ZORTZIGARREN EGUNA 12 EGUN GELDITZEN DIRA
Ondo, zerbait jan duzu behintzat.
Gaur Elkton ingurura joatea pentsatu dut.
Elkton.
- Nahiko urrun dago. - Baina beharrezkoa da.
Gonker ez da edozein txakur, ezta?
Indar guztiz bere bila ibili arren, Gonker zure bila dabil.
Kaixo. Barkatu traba egiteagatik.
Txakur hau ikusi al duzue?
Bai horixe, gure txakurra da-eta.
Ixo. Marshalldarrak zarete?
Gure buzoiak hori dio. Eta zu?
Tracy.
Ene, sinestezina da.
Atzo albistea irakurri nuen. Bihotza hautsi zidan.
Kopiak egin nituen mendian banatzeko.
Oso jatorra zara.
Hara, Virginia Sun-ek sekulako mesedea egin digu.
Ez, albistea Roanoke Times egunkarian irakurri dut.
- Bat utziko didazu? - Bai, noski.
GONKERRI DENBORA AGORTZEN ARI ZAIO
Associated Press agentziakoa da.
Nazio osoak du Gonkerren berri.
- Kaixo, Ginny Marshall naiz. - Ginny, Alex Olsen dut izena.
Duluth News Tribune-n zure txakurraren albistea irakurri dut.
Nire san bernardoak Addisonen gaixotasuna du.
Janari batzuk utzi ditzakezu Gonkerrentzat.
Aurkitzen baditu, lagungarri izango zaizkio.
Sendagaiaren efektua luzatzen dute.
AUPA, GONKER!
BESARKADA BAT!
Kaixo, Ginny Marshall naiz.
Errepikatu dezakezu?
Rodesiarra.
Ridgeback rodesiarra.
Aztarnari bikainak dira.
Baina ehiza ostean, etxeratzean laguntzeko metodo bat dut.
Hartu zure semearen usaina duen zeozer.
Kanpoan utzi.
Arrastoa 15 kilometrotara iris daiteke.
Zaila da deiei erantzutea, mundu osoko jendea deika ari da
Gonker nola aurkitu edo erakarri esanez, edo zure aztarnari buruz aholkuak emanez.
- Horretarako ez dugu laguntzarik behar. - Zer diozu?
Usain indartsu eta sarkorra garatzen ari zara.
Zure kolonia usaindu duzu?
- Ongi moldatzen hasi zarete, e? - Stockholmgo sindromea.
Dena den, aholkuak dokumentu batean bildu eta partekatu ditut, esteka bidali dizut.
Ahotsa ezagutzen dut, baina zu ez zara nire ama.
Oso barregarria.
Gonker!
- Ene! Ederra da, gero. - Bai.
Gaztetxekoak pare bat aldiz hona ekarri ditut.
Errekara.
Kayakean egun-pasa.
- Asko gustatu zitzaien. - Baita zuri ere, e?
Bai.
Agian inozokeria hutsa iruditzen zaizu, baina…
Egunen batean horretan lan egitea pentsatu dut.
Zertan?
Ba,
txangoak antolatzen, ingurumen ibilbideak…
Handik bizitzerik badago?
Ez dakit.
Burutazio bat da.
Aizu!
Seme, ondo zaude?
Bai, babak baino ez dira.
800 metrotara pausaleku bat dago. Bertan atseden hartuko dugu?
Ez, segi dezagun. Bi aste geratzen zaizkio.
Are arrazoi handiagoa osasuntsu mantentzeko.
Bide luzea egin behar dugu, tira.
Lagun horiekin hitz egingo dugu?
Noski, iragarkiak ditugu eta jada hizketa buruz dakit.
Ez zatoz?
Ondo moldatuko zara, zure antzeko jendea dirudite.
Burbuila batean bizi bazara, azkenean ito egingo zara.
Orain aintzat hartzen nau.
Arnasestuka hasiko zara.
Lehengai txarrak erabili dituzu.
Makila okertzen bada, heze-heze dago.
Hausten ez bada,
ez du su hartuko.
Beraz,
makil hauek behar dituzu.
Ikusten?
Bai, piztu egin da.
- Aita jakinduriaz beteta zaude. - Tira, ez dakit nik…
Semeari galdetu, eta tontakeriak direla esango dizu.
- Itzela da. - Nor, Fielding?
Bai, txo.
Mendian barrena joan da bere lagun onena aurkitzeko.
Maitasun energia oso berezia du.
Bidaia epiko batean murgilduta zaudete.
Abentura batean.
- Abentura epikoa. - Txo.
Iragate-ohikune bat, film horren izena bezala.
Matthew Modine, Madonna,
dantzaleku batean abesten? Ez?
Egiten ari zaretena flipatzekoa da.
Zer aitak zeharkatuko luke bidezidorra semearengatik?
Bai, nire aitak ergelkeriak baino ez ditudala egiten uste du
musika konposatu eta antzezlanak idazten ditudanean.
Ez du uste ergela zarenik. Maite zaitu.
Antzerkiak edo musika idazteak
ez ditu zorrak ezta osasun segurua ordainduko. Eta horrek kezkatzen du.
Aitok hori egiten dugu…
Kezkatu.
Marshall jauna, 2000. urtean jaio ginen.
Milurteko berriaren lehen gizakiak.
Aurrerapen teknologikoei esker,
errazagoa izango da ehun urteak gainditzea, goizegi hiltzea baino.
Eta hil-zorian, zer axola du
54 edo 53 urtez kotizatu izanak?
Hiltzean umeentzako diru gutxiago izango dugu,
baina bizipen eta ezagutza gehiago.
Batzuek ondo dakite zer egin nahi duten. Eta beste batzuek, guk bezala, ez.
Azkenean, denok bidezidorra zeharkatzen ari gara.
Baina amaitu baino lehen, batzuok apur bat gehiago itxaron nahi dugu.
Hori da dena.
Nire semea dozena bat aldiz saiatu da bere modura zuk esan duzuna azaltzen.
Baina orain arte ez nuen ulertu.
Ez naizelako zure semea.
Gaurkoa egun ona izan da.
Beste egun bat txakurra azaldu gabe.
Ezagutzen ez gaituen jendeak Gonkerren berri du.
Txakur batek ezin du mundua zeharkatu, bere istorioak gainditu egin du.
Eta hori ona da, fidatu nirekin.
Baina, berriro?
Benetan? Ondo da.
Horra hor zergatik ez dudan ondo lo egiten.
Gonkerrekin ohean lo egitera ohituta nago.
- Ba, honekin lo egin dezakezu. - Ez, zu nahiago zaitu.
Isatsa gora eta behera!
Geldituko zara?
Ea lo egiten dugun.
Gogoratu: egun ona izan da.
Ez kezkatu.
Ondo nago.
Milesker zure laguntzagatik, Yuri.
- Nahikoa ur daramazu? - Bai.
- Janaria? - Barritak eta xerra.
- Jan egingo dituzu? - Baietz.
Ongi. Adieraziko dizudana aintzat hartu:
itxura penagarria duzu.
Eskerrik asko.
- Ea, Spotswood zidorra hartuko duzu… - Bide nagusira iritsi arte.
- Parkingean ikusiko gara, non? - Browns Gap-en, bai.
Hamar orduko ibilaldia da. Beraz, gauean ikusiko gara.
- Kontuz ibili. - Ondo egongo naiz.
Agur.
Txintxo portatu.
NON IKUSI DUTE?
Oji?
Non dago Oji?
Neska handi baten gisa har ezazu:
gaur goizean ihes egin eta Fultonera iritsi da.
Auto batek harrapatu du.
Hil egin da.
Sentitzen dut. Badakit maite zenuela, baina zoritxarrak bizitzaren parte dira.
Aitari esan diot honengatik sekulako drama izango genuela,
frogatu oker nagoela.
Negar egiteari uzten badiozu,
saritzat arropa erostera joango gara.
Negar egitegatik ez da itzuliko.
Energia ez alferrik galdu.
Ai, ama! Ikaratu egin nauzu.
Zure falta sumatu dut.
Nik ere bai. A zer astea!
Yuri Earlekin utzi dut,
eta xaboi-pastilla normal batekin dutxatzeko irrikan nago.
Ez nau harritzen.
Ez dut horrelakorik ikusi Russell Crowek problemak ebazten ikusi nuenetik.
Podcast bat entzun dut,
Kalahariko boskimanoen ehiza metodoei buruzkoa.
Agian baliozkoa izan daiteke guretzat.
- Noski. - Bai.
Markatuz joan naiz
Oji non ikusi duten lekuak, deskribapena gaizki egon arren.
Eredu bat aurkituz gero, jarraitu beharko genuke.
Agian nahastu dira deskribapena ematerakoan.
Bai, zentzua du.
Beste ideia bat ere izan dut, baina zorotzat hartuko nauzu.
- Igarleak. - Bale.
- Zer? - Kezkatuta naukazu.
Ondo nago, informazio gehiegi jaso dut eta kontrolpean izaten saiatzen ari naiz.
- Ez da Oji. - Saiatzen naiz…
- Zer? - Gonker da, ez Oji.
Badakit. Honek ez du zerikusirik Ojirekin.
Zeure burua gehiegi estutzen ari zara.
Baina…
gertatutakoa errepikatzen ari da.
Neure buruari agindu nion ez nuela beste txakur bat maitatuko,
eta begira nazazu!
Berriro bihotza hautsita.
Entzun.
Ez da berriro errepikatuko.
Txakurra aurkituko dugu.
- Beti berdina esaten duzu. - Badakit.
Benetan sinesten dudalako.
Kaixo, Fielding naiz. Utzi mezu bat, mesedez.
Aizu, erabat kezkatuta nago.
Berrogei minutu berandutu zara.
Buelta bat emango dut ea ikusten zaitudan.
Hona iristen bazara, itxaron. Berehala nator.
- Baina, nola liteke? - Seinalea ez da ondo heltzen.
Edo agian, bateria agortu zaio. Edo…
Edo zer?
Hezur hutsetan dago. Ezer jan gabe joan da, ia lorik egin gabe.
Ilun dago, bera nekatuta. Mina hartu badu…
Bidetik gora eta behera ibili naiz. Bi ordu berandutu da.
Zergatik ez didazu lehenago deitu?
Ez zintudan kezkatu nahi.
Hara, eta zer moduz atera da?
Jada txakur bat galdu dugu basoan. Semea ere galduko dugu?
Egon.
Aurkitu dut! Gero deituko dizut.
Fielding.
Non zinen?
Nire txakurraren bila nenbilen.
Zatoz.
- Kontuz orpoarekin. - Lasai. Prest?
Ama maitea!
Bueno,
38 kilometro 12 ordutan.
Zolatu gabeko bideetatik, maldan gora eta behera.
- Gorputza muturreraino eramaten ari zara. - Eremu handiagoa arakatu behar nuen.
Gonkerrek behar nau.
Aurrekoan galdetu egin zenidan
ea harro nengoen zeure bizimoduaz, janzkeraz eta erabakiez.
- Aita. - Ez zenidan erantzuten utzi.
- Lasai, ez da beharrezkoa. - Ez, egon.
Une batez entzungo didazu, mesedez?
Ezin naiz zure janzkeraz harrotu.
Ados? Ezin naiz zure etxolaz harrotu
edo beste gauza horietaz, gauzak baino ez direlako.
Aitok ez gara horretaz harrotzen.
Zure izaerak harrotzen nau.
Denekin atsegina izatera bultzatzen zaituen izaera hori.
Dibertigarria,
barregarria zara.
Maitekorra.
Txakurtxo bati etxe bat ematen dion pertsona horietako bat zara.
Oinak odoltsu izan arren gau osoa bueltaka igaroko lukeena,
maite duen norbait abandonatu aurretik.
Beraz,
zutaz harro nagoen jakin nahi zenuen. Ba, zutaz harro egon naiz beti.
Ez dakit zutaz harro ez egotea zer den.
Maite zaitut, aita.
Nik ere maite zaitut.
Nola, 38 kilometro? Zoratuta dago!
Horixe bera esan diot, baina kasurik ez. Dena eman nahi du.
Eta zuk?
Orain Fielding nire iparrorratza da.
Berak nora joan nahi,
gu hara.
Kontuz ibili. Maite zaitut.
Maite zaitut.
Pentsua amaitzear dago.
Herrian gehiago erosiko dugu. Iluntzen ari da.
Eta gauean gerturatzen bada, gu ez gauden bitartean?
Adituek esan zuten gertu ibiliz gero, zure aztarnari jarraituko diola.
Baina, uste dut ez garela gerturatu.
- Ezin dugu itxaropena galdu. - Zaila bihurtzen ari da.
Gonker!
Kaixo?
Nor dabil Gonkerren bila?
Ba, ni.
Fielding!
- Nate? - Aupa, txo!
Ai, ama.
Bidetik kanpo zabiltza? Galdu zintezkeen, edo hil.
Badakit, hortxe kasik hil naiz. Nik ez nuen bidetik aldendu nahi,
baina nahiko txarra naiz kolore horiek jarraitzen.
Seinaleak jarri beharko lituzkete. "Bidea hemendik da", edo zerbait.
- Txo, zer ari zara hemen? - Gure txakurraren bila.
Iparraldetik hasi zinetela esan zenuen. Beraz, hegoaldetik gora egin dut.
Bastoia eskuan, ibilaldi luzea baitzen.
Eta donutak, Gonkerrek usain zitzan.
Bitxikeria bat donutei buruz:
beraz gain, nork maite ditu?
Virginiako txori madarikatu guzti-guztiek!
Eraso egin didate: mokokadak, hozkadak, eta…
Ez, ea zergatik etorri zaren.
Hau nire errua da.
Neuk seinalatu nion azeria.
Asko sentitzen dut. Ez nuen hau gertatzea nahi, maite nuen.
- Eta badakit maite zenuela… - Nate.
Sekula,
inoiz ez dut pentsatu zure errua zenik.
Behin ere ez.
Jakin izan banu!
Bele horiek bizirik jan naute.
Ideia bat dut.
- Nora doa? - Ideiarik ez.
- Pozten nau ikusteak. - Ez ni ukitu.
Maite nauzu.
Ene!
Amatxo maitea.
Zer goxoa.
Ene.
Jaten ematen al dizute fakultatean?
Arima elikatzen dugu batik bat. Agian neure burua saldu
eta Wall Streetera joango naiz.
Eta arte-teorilaria izatearena?
Kapitalismoa maite dut.
Ausarta izateagatik saritzen nau,
baita berritzailea izategatik eta sormenez pentsatzeagatik.
Henry Rollins. Eta arte-teorilaria zen.
Agian nekazari ekologikoa izango naiz.
- Bi aukerak aztertzen ari naiz. - Xelebrea zara, Nate.
Eta gustatzen zait. Bueno, gernua kanporatzera noa.
Aitatxo aldarte onean dago gaur.
Zer moduz moldatzen ari zarete?
Primeran, bai. Uste dut erritmo egoki bat aurkitu dugula.
- Eraman ditzaket? - Bai, milesker.
Eskerrik asko.
- Ez duzu hanburgesa ukitu ere egin. - Bai.
Milesker.
Zer dela-eta?
Ez aipatu aitaren aurrean.
Bale.
Urdailetik gaizki nabil.
- Ikasturte amaieran ere bai. - Badakit.
Medikura joan behar duzu, zeozer izan liteke.
- Beste garagardo bat? - Ez, milesker. Gidatu behar dut.
Beste edalontzi bat ur, mesedez.
Eta atarian hau jarri dezakezu? Horko panelean edo.
Ezezkoa bada, ulertzen dut.
Txakurra galdu duzu?
Ai, ama. Oso moñoñoa da!
- Lasai, nire kontu. - Milesker, benetan.
"Ez, milesker. Gidatu behar dut".
Beltzi galdu duzu? Beltzi guau guau.
Barkatu, DBHn gaude ala zer?
Kasurik ez.
Lagun maitagarria denontzat pozgarri.
Beltzi, guau guau!
Unibertsitateko ume mimatuak mendira etortzen zarete,
ezertxo ere jakin gabe. Eta horregatik galdu duzu txakur txatxu hori.
Aizu, aste eta erdi gogorra izan dut.
- Eta isiltzeko eskatuko nizueke, ergelak. - Ez, mesedez.
Bueno.
Ez, mesedez.
Zerbait esan nahi didazu?
Ba, esadazu aurpegira.
Mesedez! Jada entzun behar izan dizut. Begiratzea ere nahi duzu?
Ai, ama. Isil zaitez.
Kontxo, makil-dantza saioa dugu tabernan?
Hau ez da zure kontua, agure.
Oker zabiltza, hau nire semea da.
- Aita. - Eta bestea bere laguna.
Beraz, biologikoki haiek babestera behartuta nago.
Eta zer egingo duzu, e?
Ba, oso galdera ona.
Nire lana hausnartzea da.
Munduan arazoren bat dagoenean,
datuak ebaluatuz, aurreikuspen bat egiten dut.
Hona hemen egoeraren ebaluazioa.
Trago batzuk hartu dituzue.
Istilu bila zabiltzate.
Bi hauek ez. Eta orain ni txikitu nahi nauzu.
- Bai horixe. - Bai, noski.
Ba, hauxe gertatuko da.
Nire hatz lodia hartu
eta begian tapoi bihurtzeko adina sakon sartuko dizut.
Orain zure txanda da hausnartzeko ea arriskuak merezi duen.
Hala ez bada, hobe duzue alde egitea.
Ez duzue traba merezi.
Gazta hanburgesa bikaina.
Galtza dotoredun Dwayne Johnson bat da.
BILAKETAREN 18. EGUNA BI EGUN GELDITZEN DIRA
Aurkitu dute!
Labrador mestizo txakur hori bat jaso dute babes-etxean.
Addisonen gaixotasuna du.
Ongi, bagoaz ba!
Ondo zaude?
Bai.
Nire txakurra ikusi nahi dut.
Laster gurekin egongo da.
Berria telebistan ikusi genuen.
Eta Addisonen gaitza zuela jakin bezain pronto deitu dizuegu.
Ez da Gonker.
Baina, ez dut ulertzen. Iragarkiko txakurra da.
Gonker txikiagoa da eta ilaje gorrixka du.
Eskerrik asko.
Fielding.
Asko sentitzen dut, Gonker.
Ez, ez!
Zertan zabiltza? Gonker topatu behar dugu.
- Agurtu zure ama. - Itxura txarra duzu.
Ezin dugu amore eman. Hil egingo da!
- Laztana, seguruenik hilda dago. - Ez esan hori.
- Ez duzu sandwicha jan. - Hori berdin du.
Fielding, ehun pertsona Gonkerren bila ibili dira
eta ez da azaldu.
Ez duzu lorik egiten, ez duzu jaten eta estresak kalte egin dizu.
Arakatzen jarraitu behar dugu.
Amaitu da, bihotza.
Nire lagunik onena zen.
Badakit.
Ulertzen dut nola sentitzen zaren.
- Kaixo. - Aupa. Amak eta aitak esan didate.
Zer moduz zaude?
WASHINGTONGO UNIBERTSITATEA
Gaizki.
Ahal zenuen guztia egin duzu.
Ahal nuena ez. Bestela, basoan egongo nintzen.
Gaixorik zaude.
Gogorra izan arren, atzerapauso bat eman behar duzu.
Hau ez da Gonkerren ondorioz.
Hilabeteak daramatzat gaixorik.
Ez nago ondo, Peyton.
Jaten dudan bakoitzean…
min izugarria dut.
Eztulean odola dut.
Uraz soilik elikatzen naiz.
Urdaileko mina baino ez nuela uste nuen, baina…
duela pare bat aste, okerrera joan zen.
Peyton.
Hilzorian nago.
Zergatik ez diozu inori esan?
Gonker aurkitu behar nuen.
Bale, entzun ondo.
Zoaz ama eta aitari esatera, edo nik neuk egingo dut.
Ama, aita.
Zerbait esan behar dizuet.
- Marshalldarren etxea, utzi zure mezua. - Ondo zaude?
- Erantzungailuak jasoko du. - Matt Kessler naiz.
Zuen txakurra hemen da,
Nellysfordeko Evergreen aterpetxean.
- Kaixo, Ginny Marshall naiz. - Kaixo, Marshall andrea.
Gure zaborra jaten ibili den txakur bat aurkitu dugu,
oraindik ezin izan dugu harrapatu eta ez dakigu lepokoak zer dioen.
Oso izutia da, baina iragarkiko txakurraren itxura du.
Txakurraren bideorik baduzu?
Pertsona askok Gonker ikusi dutela esan digute,
eta oker zeunden.
Bere trikimailuak egiten filmatzen saiatu naiz…
Barkatu, baina zein trikimailu?
Oso bitxia izan zen.
Donut gogortu batzuk hartu,
eta txotxoloak muturrarekin airean bueltak eman zizkien.
EVERGREEN ATERPETXEA, MENDEBALDEKO VIRGINIA
Ez dakit nik…
Egoera horretan honaino iritsi dela uste duzu?
179 kilometro egin ditu?
Gonker ez da edozein txakur.
- John? - Bai.
- Fielding? - Epa.
Milesker deitzeagatik.
Bai, eskerrik asko. Hemen ikusi duzu?
Bai, hauxe da kontainerra.
Zuhaitz horietatik ibiltzen da. Janaria botatzen dugunean etortzen da.
Gonker!
Noiz ikusi zenuen azkenekoz?
Orain dela hiru ordu, deitu dizuedanean.
Ikaratu egin da. Tapa kolpe batez itxi da,
eta korrika batean basoan sartu da.
Ea horrek ez duen betiko uxatu.
Gonker!
Hemen balego, deia entzungo zukeen.
Aurkituko dugu.
Beti zabiltza hori esaten.
Sinesten dudalako.
Gonker.
Gonker!
Andereño,
zeure txakurra itzuli da.
Agur, Oji.
Kaixo, Gonker!
Fielding!
Arnasteko zailtasunak, pultsu ahula.
- Zer hartu du? Heroina? Opioiderik? - Drogarik ez. Egunak daramatza jan gabe.
Ongi, utzi gure kontu.
Sueroa jarri. Hemograma eta elektrokardiograma nahi ditut.
- Bai, doktore. - Bai, jauna.
Sekula ikusi dudan kasurik okerrenetako bat zen.
Heste lodi zati handi bat kendu diogu.
Bai, hilzorian zegoen.
- Ultzeradun kolitisarengatik? - Tratamendua jaso ezean, bai.
Baina ez kezkatu, ondo dago.
Ebakuntzan ikusi dudanagatik, asteak darama ondoezik, min handiarekin.
Zergatik ez da orain arte medikuarenera etorri?
Erokeria bat dirudi, baina…
Txakurra galdu eta aurkitu egin nahi zuen.
Bai, bueno.
Hansel eta Gretelen urtebetetzea. Beraz, ulertzen dut.
- Semea ikusi dezakegu? - Bizpahiru ordutan.
Semeak eta txakurrak urte asko beteko dituzte elkarrekin.
Eskerrik asko, benetan.
Hansel eta Gretel inoiz galtzen badituzu,
deitu iezaguzu.
Primeran. Milesker.
Eskerrik asko.
Ai, amatxo maitea!
Eta hemen, bere kuxin kutuna marraskatzen.
Eta hau bere makil gogokoena da.
Beti aukeratzen du hau.
Txakur gogorra da, albaitaria harrituta dago.
Zauri batzuk baino ez ditu, ondo egongo da.
Goibel dago.
Ez dakielako non dagoen bere laguna.
Hara, animalien detektibe familia!
- Kaixo. - Kaixo, zer moduz gaur?
Etxera itzuli nahi dut.
Gonker lur jota dago ni gabe.
Eta hala jarraituko du atseden hartzen ez baduzu.
Erizainak dio gau osoa bueltaka eman duzula.
Sendatzeko loa behar duzu.
Bai, baina txakurra gabe ez du ondo lo egiten.
Tira, ba saia zaitez.
Gorputzak loa behar du. Benetan diot, ados?
- Ados, bai. - Ongi.
Lasai zaitez.
Yurik zuk baino hobeto egiten du.
Burua txamarran sartu.
Txamarra barruan.
- Arazoetan sartuko gara. - Bai.
- Goazen. - Benga.
LANGILEA IZAN EZEAN, EZ SARTU
Kaixo, zer egiten duzue hemen?
Ondo lo egiteko lagungarria.
Gonker?
- Ai, ama. - Oso ondo.
Hara! Kaixo, bai.
Kaixo, lagun.
Kaixo.
Nekatuta zaude, bai.
Lo egingo dugu?
Txakur zintzoa.
GONKER EZ ZEN BERRIRO MARSHALLDARRENGANDIK BANANDU.
FIELDING TXILEN BIZI DA…
KAYAKEAN IBILBIDE GIDATUAK ESKAINIZ.
Azpitituluak: Loinaz Castro